राहुल गांधी ने पीएम मोदी को चिट्ठी लिखी, कहा - सेना के जवानों को उनका हक़ मिलना चाहिए  
राहुल गांधी ने पीएम नरेंद्र मोदी को एक चिट्ठी लिखी है
राहुल ने लिखा है कि जवानों को उनका अधिकार मिलना चाहिए
राहुल के मुताबिक ओआरओपी का मसला भी सही तरीके से लागू होना चाहिए
कांग्रेस उपाध्यक्ष राहुल गांधी ने प्रधानमंत्री नरेंद्र मोदी को लिखी एक चिट्ठी में कहा है कि सेना के जवानों को वे सब कुछ मिलना चाहिए जिसके वे हक़दार हैं. गांधी ने इस ख़त में लिखा कि विकलांगों को दी जाने वाली पेंशन हो, मुआवज़ा हो या फिर सामान्य कर्मचारियों के साथ बराबरी का मामला हो, सभी जवानों को उनका हक़ मिलना चाहिए. यही नहीं, वन रैंक वन पेंशन को सही तरीके से लागू किया जाए ताकि पूर्व सैनिकों को किसी तरह की शिकायत न रहे.
राहुल गांधी ने सातवें वेतन आयोग के बारे में भी बात की जिसमें उन्होंने कहा कि इस आयोग में जो गलतियां हैं उन्हें जल्द से जल्द सुधारा जाना चाहिए. चिट्ठी में यह भी कहा गया कि इस दीवाली हमारे जवानों तक यही संदेश पहुंचे कि हम हर लिहाज़ से उनके आभारी हैं.    

राहुल गांधी ने सातवें वेतन आयोग के बारे में भी बात की जिसमें उन्होंने कहा कि इस आयोग में जो गलतियां हैं उन्हें जल्द से जल्द सुधारा जाना चाहिए. चिट्ठी में यह भी कहा गया कि इस दीवाली हमारे जवानों तक यही संदेश पहुंचे कि हम हर लिहाज़ से उनके आभारी हैं.